# Wear Sunscreen

### מתוך ויקיפדיה, האנציקלופדיה החופשית

יש לך הודעות חדשות (השווה לגרסה הקודמת).

(Everybody's Free (To Wear Sunscreen)
סינגל מאת באז לרמן מתוך האלבום Something for Everybody
יצא לאור | 1999
הוקלט | 1998
ז'אנר | אמביאנט
אורך | 5:07
חברת תקליטים | EMI
מילים | מרי שמיץ'
לחן | {{{מלחין}}}
מפיק | באז לרמן
הסינגל ב-allmusic

Wear Sunscreen ("שימו קרם הגנה") הוא שמה של מסה שנכתבה על ידי העיתונאית מרי שמיץ' ופורסמה לראשונה בעיתון "שיקגו טריביון" ב-1997.

התצורה הפופולרית ביותר של מסה זו היא סינגל מוזיקלי משנת 1999 מאת הבמאי באז לרמן. השיר יחודי בכך שבניגוד לשירים פופולרים בעשורים האחרונים, שיר זה הוקרא כמונולוג על רקע של מוזיקה שקטה וקליפ תואם ולמרות תצורה יחודית זו זכה להצלחה רבה.

## [עריכה] המסה

המסה פורסמה לראשונה תחת השם "עצות, כמו הנעורים, כנראה מבוזבזות על צעירים" ב-1 במאי, 1997, בטורה של העיתונאית מרי שמיץ'. הטור החל בפניה לבוגרי הקולג' בשנת 1997 עם המלצה פשוטה למרוח קרם הגנה על העור והמשיך במגוון של עצות כיצד לחיות את החיים ללא חרטה, כדוגמת:

| "שמרו את מכתבי האהבה הישנים שלכם וזרקו את מסמכי הבנק הישנים שלכם". |

הטור הפך למכתב רשת נפוץ ואגדות אורבניות רבות נטוו סביבו, הפופולרית ביניהם הייתה שהמסה היא בעצם נאום שנישא ב1997 על ידי הסופר האמריקאי קורט וונגוט לבוגרי MIT. וונגוט עצמו התבקש להגיב על השמועות, ובראיון לניו יורק טיימס אמר: "מה שהיא (מרי שמיץ') כתבה היה משעשע, חכם ומצחיק. הייתי גאה מאוד אם אלו היו מילותיי."

## [עריכה] הסינגל

ב-1998 המאמר הפך לשיר מוזיקלי על ידי הבמאי האוסטרלי באז לרמן.

השיר, ששמו שונה קלות ל-"(Everybody's Free (To Wear Sunscreen" ("כולם חופשיים למרוח קרם הגנה") זהה למאמר המקורי והוא הוקרא מילה במילה על ידי שחקן אוסטרלי בשם לי פרי כשברקע נשמעת מוזיקה מלודית שקטה שנלקחה מפסקול סרטו של לרמן, "רומיאו ויוליה". הקליפ שנוצר לשיר התאים למילותיו בהציגו תמונות וקטעי וידאו קצרים המזכירים חיים בכלל וילדות בפרט כשמילות מפתח מהשיר לעיתים צצות על המסך בגודל גדול ובצבעוניות רבה. השיר הצליח מאוד וזינק לראש הצעדים בבריטניה, ארצות הברית, ישראל ומדינות נוספות.

## [עריכה] פירסום

השיר שימש מספר מסעות פרסום בעולם הלטיני ואף שימש השראה למסע הפירסום של חברת קוקה קולה.

## [עריכה] פארודיות

מתוך No Sex In the Champagne Room.

על השיר והמסה נעשו עשרות פארודיות שונות, אך המפורסמת מכולם היא הפארודיה שהקומיקאי האמריקאי, כריס רוק כתב וביצע: "No Sex In the Champagne Room" ("אין יחסי מין בחדר השמפניה"). בשיר הפארודי, רוק פונה אל הבוגרים של תיכונים האקסטרנים לשנת 1999 ומתחיל בהמלצה משלו: "לא משנה מה החשפנית תגיד לכם, אין יחסי מין בחדר השמפניה", תוך שהוא מכוון לחדרי השמפניה - כינוי לחדרים פרטיים ללקוחות של מועדוני חשפנות". בהמשך נותן רוק מגוון של המלצות משעשעות לחיים בארצות הברית, בסגנונו הבוטה והנטול תקינות פוליטית, כדוגמת:

| "איש שחור צעיר, אם אתה הולך לראות סרט ומישהו בטעות דורך לך על הנעל, שכח מהעניין. למה לבלות את העשרים שנה הבאות בכלא כי מישהו ליכלך לך את נעלי הפומה?". |

גם לשיר זה הופק קליפ התואם למילותיו ובהשראת הקליפ המקורי. שיר זה אף הוא הצליח מאוד, הושמע רבות בארצות הברית וצורף לאלבום הופעת הסטנד-אפ של רוק, "Bigger and Blacker".

## [עריכה] קישורים חיצוניים

מיזמי קרן ויקימדיה |  |
ציטוטים בוויקיציטוט: "No Sex In the Champagne Room"

- הטור המקורי מתוך ה"שיקגו טריביון".
- פארודיית מלחמת הכוכבים על הקליפ
- הערך על שירו של כריס רוק מתוך ויקיפדיה באנגלית
- קטע מהגרסה של כריס רוק מתוך האתר הרשמי.

מקור: http://he.wikipedia.org../../../w/e/a/Wear_Sunscreen_ebd7.html

קטגוריה: שירים

##### Views

- ערך
- שיחה
- גרסה נוכחית

##### קהילה

- שער הקהילה
- עזרה
- דלפק ייעוץ
- מזנון
- יצירת קשר
- ספר אורחים

##### חיפוש

##### שפות אחרות

- English
- Nederlands